b'\n_START_ARTICLE_\nPetroglif\n_START_PARAGRAPH_\nPetroglifi (imenovani tudi skalne rezbarije) so piktogramske in logogramske slike, nastale z vrezovanjem v skalo. Petroglife najdemo po vsem svetu in so najve\xc4\x8dkrat povezani s prazgodovinskimi ljudmi. Beseda izvira iz gr\xc5\xa1kih besed petros (kamen) in glyphein (vrezovati, klesati) in je bila najprej uporabljena v franco\xc5\xa1\xc4\x8dini kot p\xc3\xa9troglyphe._NEWLINE_Izraza petroglif ne bi smeli zamenjevati z besedo piktogram, ki ozna\xc4\x8duje sliko, pobarvano (narisano) na skalo. Obe vrsti slik pa na splo\xc5\xa1no sodita med skalne slikarije. Petroforme so oblike vzorcev ali risb, ki so na velikih skalah in balvanih na tleh in so tudi posebna zvrst. Inuk\xc5\xa1uk so unikatne in jih je mogo\xc4\x8de najti le na Arktiki.'